armvectores/hy_wikipedia_2023 huggingface dataset:
Յախրենգա (այլ կիրառումներ)

Յախրենգա, կարող է վերաբերել՝

Յախրենգա - գետ Ռուսաստանում, Կուբենայի վտակը
Յախրենգա - գետ Ռուսաստանում, Ուֆտյուգայի վտակը
Յախրենգա - գետ Ռուսաստանում, Սիտի վտակը
Յասինովատայա

Յասինովատայա (ուկրաիներեն՝ Ясинува́та), քաղաք Ուկրաինայի Դոնեցկի մարզի Յասինովատսկի շրջանում, մարզային նշանակության քաղաք, շրջկենտրոն։ Հիմնադրվել է 1872 թվականին։
2012 թվականի տվյալներով Յասինովատայա քաղաքում բնակվում էր 35 845 մարդ։ Բնակավայրը զբաղեցնում է 19 կմ² տարածք։ Բնակչության խտությունը կազմում էր 1976 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (217401-217500)

Աստերոիդների ցանկ (217301-217400)  • Աստերոիդների ցանկ  • Աստերոիդների ցանկ (217501-217600)
 Աստերոիդների ցանկ (217301-217400)  • Աստերոիդների ցանկ  • Աստերոիդների ցանկ (217501-217600)
Սահնօձեր

Սահնօձեր (լատ.՝ Coluber), լորտուների ընտանիքի սողունների սեռ։ Մարմնի երկարությունը մինչև 2,4 մ է։
Գունավորումը բազմազան է, սովորաբար ոչ վառ, մոխրադարչնագույն երանգների գերակշռությամբ։ Գլուխը սահմանազատված է վզից, բիբը կլոր է։ Ապրում են տափաստաններում, անապատներում, կիսաանապատներում, անտառոտ վայրերում ու լեռներում։ Արագաշարժ են, լավ մագլցում են ծառերը։ Սնվում են մանր կրծողներով, մողեսներով, երկկենցաղներով, թռչուններով ու նրանց ձվերով, մատղաշները՝ միջատներով։ Որսին խեղդում են ոչ թե օղակներով փաթաթվելով, այլ իրենց ուժեղ մարմնով սեղմելով գետնին։ Սահնօձերի որոշ տեսակներ շատ ագրեսիվ են և կարող են նույնիսկ առանց պատճառի հարձակվել մարդու վրա։ Խայթոցը ցավոտ է, բայց մարդու համար անվտանգ։ Բազմանում են ձվադրությամբ, դնում մինչև 25 ձու։ Հայտնի է սահնօձերի մոտ 30 (Հայաստանում՝ 3) տեսակ, տարածված Հվ․ Եվրոպայում, Ասիայում, Հս․ և Արլ․ Աֆրիկայում, Հս․ և Կենտր․ Ամերիկայում։ Հայաստանում առավել լայն տարածում ունեն խայտաբղետ սահնօձեր (C․ ravergieri) և դեղնափոր կամ կարմրափոր սահնօձեր (C․ jugularis)։ Վերջինս Եվրոպայի ամենամեծ օձն է, որին ժողովուրդը մեծ չափերի (մինչև 2 մ և ավելի), ագրեսիվության և կարմիր գույնի պատճառով շահմար (պարսկական արքայօձ) է անվանում։
Բուլղարերեն

Բուլղարերենը (български език [ˈbɤ̞lɡɐrski ɛˈzik], bulgarski / բուլգարսկի) պատկանում է Հնդեվրոպական լեզուների ընտանիքի սլավոնական լեզվախմբին։
Բուլղարերեն խոսում են աշխարհում 8-9 միլիոն մարդ։ Բուլղարերենը պետական լեզու է Բուլղարիայում և Եվրամիությունում։
Ըստ աշխարհի լեզուների դասակարգման՝ բուլղարերենը 86-րդն է։


== Այբուբեն ==


== Տես նաև ==
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություններ ==


== Արտաքին հղումներ ==
GeoNames
Ethnologue
Տրիջանո

Տրիջանո (իտալերեն՝ Triggiano), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 27404 մարդ (2008 թվականի տվյալներով), բնակչության խտությունը 1442 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 70019։ Հեռախոսային կոդ՝ 080։
Բնակչության հովանավոր սուրբ համարվում է Մարիա դելա Կրոկեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4514217
Էլեկտրոնային փոստ՝ urp@comune.turi.ba.it
Պաշտոնական կայք՝ http://www.comune.turi.ba.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիրածաղիկ

Սիրածաղիկ (լատ.՝ Agapanthus),պատկանում է շուշանազգիների (Liliaceae) ընտանիքին։ Հայրենիքը Աֆրիկան է։


== Կենսաբանական նկարագիր ==
Բազմամյա խոտաբույս է, տերևները ժապավենաձև են, գոգավոր, աճում են, բույսի արմատավզիկի մոտից (արմատամերձ)։ Արմատները հաստ են, մսոտ։ Ամառվա կեսերին աճում են նետանման ուղիղ կանգնած ծաղկասլաքներ, որոնք վերջանում են 20-ից մինչև 200-ի հասնող բաց կապտավուն ծաղիկներով։ Մշակության մեջ հաճախակի հանդիպում է հովանոցաձև սիրածաղիկը (A. umbellatus L. Her.) որի բազմաթիվ ծաղիկները աչքի են ընկնում գեղեցիկ, սպիտակ ծաղիկներով։


== Մշակում ==
Որպեսզի բույսը լավ աճի և առատորեն ծաղկի, անհրաժեշտ է առնվազն տարին մեկ անգամ վերատնկում կատարել։ Վերատնկումը անհրաժեշտ է կատարել լայն, բայց ոչ խոր թաղարներում, մեծ զգուշությամբ, որպեսզի հաստ ու մսալի արմատները չկոտրատվեն։ Բնակարաններում աճեցվող բույսերը ամռան ընթացքում անհրաժեշտ է դուրս տանել և դնել ստվերում, ջրելով ըստ պահանջի և առատորեն։ Սեզոնի ընթացքում խորհուրդ է տրվում մի քանի սնուցում կատարել հեղուկ թռչնաղբով, նախօրոք նրան խառնելով հեշտ լուծվող հանքային պարարտանյութեր։ Սնուցումը տրվում է բույսը ջրելուց հետո։ Ձմռան ընթացքում բույսերը բնակարաններում կամ նկուղներում կարելի է խնամել 4-6 ջերմության պայմաններում։ Այս դեպքում պահանջվում է չափավոր խոնավություն. հաճախակի չի կարելի ջրել։ Երևանի պայմաններում սիրածաղիկը կարող է ձմեռել նաև բաց գրունտում, եթե ուժեղ ցրտերի շրջանում բույսերը ծածկենք կիսատակառներով և գոմաղբի շերտով։ Թե՛ դրսում ձմեռող բույսերը հաճախ զրկվում են տերևներից, սակայն այդ հանգամանքը բույսի հետագա աճման ու զարգացման վրա բացասական ազդեցություն չի թողնում։ Բազմացվում է սերմերով, թփի բաժանումով և կտրոններով։ Վերջինից ստացված բուսակները ծաղկում են 5-6 տարում։


== Օգտագործում ==
Օգտագործվում է բնակարանները, պատշգամբները և աստիճանավանդակները ձևավորելու, ինչպես նաև գազոնի ֆոնի վրա տնկելու համար։


== Տեսակներ ==
Agapanthus africanus (L.) Hoffmanns. — Սիրածաղիկ աֆրիկական (L'Hér.)
Agapanthus campanulatus F.M.Leight. — Սիրածաղիկ զանգակաձև
Agapanthus caulescens Sprenger
Agapanthus hollandii F.M.Leight.
Agapanthus inapertus Beauverd
Agapanthus longispathusF.M.Leight.
Agapanthus orientalis — Սիրածաղիկ արևելքից
Agapanthus pendulus L.Bolus
Agapanthus praecox Willd.


== Պատկերասրահ ==

		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Սան Էստեբան դե Սասրովիրաս

Սան Էստեբան դե Սասրովիրաս (կատ.՝  և բասկ.՝ Sant Esteve Sesrovires, իսպ.՝ San Esteban de Sasroviras), քաղաք և մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բաշ Լոբրեգատ շրջանում։ Զբաղեցնում է 18,47 կմ² տարածք։ Բնակչությունը կազմում է 7329 մարդ (2010 թվականի տվյալներով)։ Հեռավորությունը վարչական կենտրոնից կազմում է 31 կմ։


== Ծանոթագրություններ ==


== Պատկերասրահ ==

		
		


== Արտաքին հղումներ ==
Պաշտոնական կայք Archived 2009-10-27 at the Wayback Machine.
Página web oficial del Ayuntamiento de Sant Esteve Sesrovires Archived 2009-10-27 at the Wayback Machine.
Información de la Generalitat de Catalunya Archived 2007-09-26 at the Wayback Machine.
Información del Institut d'Estadística de Catalunya
Patrimonio histórico y artístico de Sant Esteve Sesrovires
Blog Actualidad Sant Esteve Sesrovires
Mapa de Sant Esteve Sesrovires en Google Maps
Պորտո Աձուրո

Պորտո Աձուրո (իտալերեն՝ Porto Azzurro), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 3452 մարդ (2008 թվականի տվյալներով)։ Բնակչության խտությունը՝ 265 մարդ/կմ²։ Տարածքը՝ 13 կմ²։ Փոստային ինդեքս՝ 57036։ Հեռախոսային կոդ՝ 0565։
Կոմունայի հովանավորն է Սուրբ Հակոբոս Զեբեդյան առաքյալը։ Տոնը նշվում է հուլիսի 25-ին։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0565 921611


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուդակովո (այլ կիրառումներ)

Սուդակովո, կարող է վերաբերել՝

Սուդակովո - գյուղ Ռուսաստանի Լենինգրադի մարզի Պրիոզյորսկի շրջանի կազմում։
Սուդակովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ժագուարիբարա

Ժագուարիբարա (պորտ.՝ Jaguaribara), համայնք Բրազիլիայում՝ Սեարա նահանգի կազմում։ Գտնվում է Ժագուարիբի մարզում։ Մտնում է Մեդիու Ժագուարիբի գավառի կազմի մեջ։ Բնակչությունը կազմում է 9478 մարդ՝ 2006 թվականի տվյալներով։ Գրավում է 668,291 կմ2 տարածք։ Բնակչության խտությունը՝ 14,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 43 460 020,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4757,53 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,653 (տվյալները ՄԱԿ-ի զարգացման ծրագրի)
Կրասնո-Նիկոլսկոե

Կրասնո-Նիկոլսկոե (ռուս.՝ Красно-Никольское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարզ լիճ

Պարզ լիճ, Հայաստանի Տավուշի մարզում, Դիլիջանից 9 կմ հս-արլ., 1350 մ բարձրության վրա։


== Նկարագրություն ==
Հոսք ունեցող լիճ է։ Սնվում է աղբյուրներից։ Ունի 300մ երկարություն և 100մ լայնություն։ Միջին խորությունը 3 մ է, առավելագույնը 10 մ։ Մակերեսը կազմում է 0.,027 կմ², ծավալը 83,8 հազար խորանարդ մետր։ Լիճն ունի սողանքաարգելափակոցային ծագում։ Զարգացած են սողանքային երևույթները։ Շրջապատված է անտառներով։


== Պատկերասրահ ==

		
		
		


== Ծանոթագրություններ ==
Հայ Ավետարանական Շամլյան Թաթիկյան երկրորդական վարժարան

Հայ Ավետարանական Շամլյան Թաթիկյան երկրորդական վարժարան (արևմտ․հայ․՝ Հայ Աւետարանական Շամլեան Թաթիկեան Երկրորդական Վարժարան, անգլ․՝ Armenian Evangelical Shamlian Tatigian Secondary School), գտնվում է Լիբանանի մայրաքաղաք Բեյրութից հյուսիս-արևելյան արվարձանում՝ Բուրջ Համուդում։ Հիմնադրվել է 1934 թվականին որպես Նոր Մարաշի Հայ Ավետարանական վարժարան մանկապարտեզով և տարրական դասարաններով։ 1964 թվականին Շամլյան ընտանիքը և նրանց որդի Ջ. Թաթիկյանը իրենց ներդրումն ունեցան դպրոցի նոր ժամանակակից շենքի կառուցման գործում, և դպրոցը վերանվանվեց Հայ Ավետարանական Շամլյան Թաթիկյան միջնակարգ վարժարան։ Այժմ վարժարանում սովորում է 300 աշակերտ։ Գործում են  տարրական և միջնակարգ դասարաններ, նաև գործում է մանկապարտեզ։
Տնօրեն՝ Վարդուհի Պալգճյան։


== Պատմություն ==
Նոր Մարաշի Հայ Ավետարանական վարժարանը գործում էր 1930 թվականից Բուրջ Համուդի Նոր Մարաշ թաղամասում։ Այն հիմնականում բնակեցված էր եղել 1915 թվականի Հայոց ցեղասպանության պատճառով կիլիկիայից եկած փախստականներով։ Նոր Մարաշի Հայ Ավետարանական վարժարանն ուներ մանկապարտեզ և երկու տարրական դասարան։
Վարժարանը տարիների ընթացքում զարգանում էր և 1936 թվականին վերապատվելի Կարապետ Հասսեսյանը տարրական դասարանների թիվը հասցրեց վեցի։ Հետագայում Արամ Հատիյեանը ստեղծեց ևս մի քանի դասարան։ 1950 թվականին ձևավորվեցին միջնակարգ ևս չորս դասարան։ 
1964 թվականին վարժարանի անվանումը փոխվում է՝ Հայ Ավետարանական Շամլյան Թաթիկյան երկրորդական վարժարանի, քանի Գ․ Շամլյանը և իր որդի՝ Գ. Թաթիկյանը, գումար են հատկացրել վարժարանին նոր, ժամանակակից շենք կառուցելու համար։ Վարժարանի համալրում է նաև գտնվում Նոր Մարաշի Հայ Ավետարանական եկեղեցին։


== Ծանոթագրություններ ==


== Տես նաև ==
Հայ Ավետարանական Կերթմենյան վարժարան (Աշրաֆիա, Լիբանան)
Հայ Ավետարանական Փիթեր և Ելիզաբեթ Թորոսյան դպրոց (Ամանոս, Լիբանան)
Թրատի Հայ Ավետարանական վարժարան (Թրատ, Լիբանան)
Հայ ավետարանական կենտրոնական բարձրագույն դպրոց (Աշրաֆիա, Լիբանան)
Եփրեմ և Մարթա Ֆիլիպոսյան հայ ավետարանական քոլեջ (Բեյրութ, Լիբանան)
Անջարի հայ ավետարանական միջնակարգ դպրոց (Այնճար, Լիբանան)
Հայկազյան համալսարան (Ռիադ աս-Սոլհ, Բեյրութ, Լիբանան)


== Արտաքին հղումներ ==
Մերձավոր Արևելքի Հայ Ավետարանական Եկեղեցիների Միության Ուսումնական Խորհուրդը (ՄԱԷՀՄ)
https://www.facebook.com/shamlian.tatigian
Սայֆիյաթ (ալ-Մութանաբբի)

Սայֆիյաթ, (արաբ․՝ سيفيات‎‎) խոշորագույն արաբ բանաստեղծ ալ-Մութանաբբիի պոեզիայի 4 շրջաններից մեկը։
948-956 թվականներին ալ-Մութանաբբին ապրում էր Հալեպի իշխան Սեյֆ ադ-Դաուլայի պալատում։ Այնտեղ գրված բանաստեղծությունները ամփոփված են «Սայֆիյաթ» դիվանում։ Այս ստեղծագործություններիում այնպիսի տպավորություն է ստեղծվում, որ դրանք գրվել են ոչ միայն որպես պալատական ձոներգուի պարտավորություն, այլև նրանք արտահայտում են նաև պոետի հիացմունքը իր՝ պոետի նկատմամբ։ Սեյֆ ադ-Դաուլային ուղղված ձոներում նա միշտ շեշտում է, որ միայն այնպիսի պոետը, ինչպիսին ինքն է, կարող է գտնել համապատասխան խոսքեր, որ արժանի կերպով գովերգի իշխանին։ Իր գերազանցությունը մյուսների նկատմամբ նա բացատրում է ոչ միայն իր յուրահատուկ տաղանդով, այլև իր մաքուր պարսկական ծագմամբ։ Ալ-Մութանաբիի ձոները գրվում էին ինչ-որ իրադարձությունների հետ կապված, որոնցից էին արշավանքները, նրա հիվանդությունը, հարազատներից մեկի մահը կամ էլ աննշան մի դեպք նրա կյանքից։

Սայֆիյաթ դիվանում առավել ցայտուն է արտահայտվել արաբամուսուլմանական գերազանցությունը, որը պայմանավորում է այս ստեղծագործություններում իդեալական արաբական կառավարչի թեմայի գերակայությունը։ Սա «քաղաքական պոեզիա» է, քնարաէպիկական ստեղծագործություններ, որոնք արտահայտում կամ էլ արդարացնում են հովանավորի քաղաքական ձգտումները։ Գրված են ճոխ լեզվով, իդեալական հանգավորումով և պարունակում են գովասանքներ ամիրի նախնիների, արարքների և սխրանքների մասին։ Սայֆի արշավանքների մեծ մասը ավարտվում էին անհաջողությամբ, բայց հավատարիմ մնալով ժանրին՝ ալ-Մութանաբբին ամեն անգամ, նույնիսկ անհաջող արշավանքը ներկայացնում է որպես մեծ հաղթանակ։ Նրա ներկայութոյւնը Սեյֆ ադ-Դաուլայի բոլոր արշավանքներին պարտադիր չէր, քանի որ դա չէր խանգարում նրան վառ կերպով ներկայացնել այդ իրադարձությունները՝ հիմնվելով նրա բանավոր պատմածի վրա։ Հալեպի ամիրը օգտագործում էր ալ-Մութանաբբիի ազդեցությունը՝ իր քաղաքական նպատակներին հասնելու համար։ Նրա հրամանով երբեմն ալ-Մութանաբբիի ձոները վերափոխում էր ռազմաքաղաքական կոչերի, որոնցով ոգևորում էր զինվորներին։


== Գրականություն ==
Фильштинский И.М. - История арабской литературы
Крачковский И. Ю. Аль-Мутанабби и Абу-л-Ала, Избр. соч., т. 2, М. — Л., 1956
Диван ал-Мутанабби, т. 1—4, Каир, 1936.


== Արտաքին հղումներ ==
ալ-Մութանաբբի՝ արաբ մեծագույն բանաստեղծ, անգլերեն
ալ-Մութանաբբիի պոեզիան Սամար Տրաբուլզիի կողմից մեկնաբանված, անգլերեն
Բանաստեղծության հրաշք, անգլերեն Archived 2009-02-23 at the Wayback Machine.
ալ-Մութանաբբիի բանաստեղծությունների ամբողջությունը՝ բացատրություններով, արաբերեն
ալ-Մութանաբբիի դիվան, արաբերեն Archived 2013-08-05 at the Wayback Machine.
Ալ-Մութանաբբիի բանաստեղծություններ. Փրինսթոնի համալսարան
ալ-Մութանաբբի, ընտրյալ բանաստեղծություններ, Կիևի համալսարան, ռուսերեն(չաշխատող հղում)
Զադուբրովկա

Զադուբրովկա (ուկրաիներեն՝ Задубрівка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Զադուբրովկա գյուղում բնակվում էր 964 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշխատանքային շաբաթ

Աշխատանքային շաբաթ, աշխատանքային իրավունքում՝ 1․ օրացուցային շաբաթվա մեջ աշխատանքի օրենքով սահմանված տևողությունը։ Աշխատանքային շաբաթի նորմալ տևողությունը չի կարող գերազանցել 40 ժ, իսկ որոշ կատեգորիայի աշխատողների (օրինակ, վնասակար պայմաններում զբաղվածների, (անչափահասների) համար սահմանված է կրճատ աշխատանքային շաբաթ՝ 36 ժ, 24 ժ։ 2․ Աշխատաժամանակի ռեժիմ, որը որոշում է օրացուցային շաբաթվա մեջ աշխատանքային և հանգստյան օրերի թիվը։
82

82 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 82 թվականն է, 
I դարի 82-րդ տարին։


== Դեպքեր ==


== Ծնունդներ ==


== Մահեր ==
Էուկլիդիս դա Կունյաի գավառ

Էուկլիդիս դա Կունյաի գավառ (պորտ.՝ Microrregião de Euclides da Cunha), գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հարավային մարզի մեջ։ Բնակչությունը կազմում է 305 605 մարդ 2005 թվականի տվյալով։ Զբաղեցված տարածքը 19 505,728 կմ²։ Բնակչության խտությունը 15,7 մարդ/կմ²։


== Վիճակագրություն ==
Համախառն ներքին արտադրանքը կազմել է 529 287 449,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 755,90 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,571


== Գավառի կազմ ==
Գավառի կազմի մեջ են մտնում հետևյալ համայնքները.

Կանսանսան
Կանուդուս
Էուկլիդիս դա Կունյա
Մոնտի Սանտու
Նորդեստինա
Կեյմադաս
Կիժինգի
Տուկանու
Ուաուա
Զակ

Զակ (վրաց.՝ ზაკვი), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրք ==
Գյուղը գտնվում է ծովի մակարդակից 1660 մետր բարձրության վրա։ Շրջկենտրոն Ախալքալաքից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 386 մարդ։


== Ծանոթագրություններ ==
Կիչմինկա

Կիչմինկա (ռուս.՝ Кичминка), գետ Ռուսաստանում, հոսում է Կիրովի մարզում, Պիժանսկի և Սովետսկի շրջաներում։ Գետաբերանը տեղակայված է Նեմդա գետի ձախ ափին՝ 94 կմ հեռավորության վրա։ Գետի երկարությունը 24 կմ է։
Գետի ակունքը գտնվում է արևմուտքում Ուրբեժ գյուղում, Պիժանկա գյուղից 30 կմ հարավ-արևելք։ Գետը հոսում է արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037389
Հիդրոլոգիական ուսումնասիրությունների կոդը - 111103738
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալբերտ II

Ալբերտ II Բելգիացի (հոլ.՝ Albert II van België, ֆր.՝ Albert II de Belgique, հունիսի 6, 1934(1934-06-06)[…], Լակեն, Բրյուսել, Բելգիա), Բելգիայի թագավոր, ով կառավարել է 1993 թվականից մինչև 2013 թ.: Փոխարինել է իր ավագ եղբայր Բոդուենին։ Կրթությունը ստացել է Շվեյցարիայում՝ Institut Le Rosey համալսարաննում։ Ավարտել է նաև Բրյուգգեի ռազմածովային ուսումնարանը։ Նրան փոխարինել է իր ավագ որդի Ֆիլիպը։


== Ծանոթագրություններ ==


== Հղումներ ==
Official Belgian monarchy web site
«Belgium defends king against 'assault'»։ BBC News։ սեպտեմբերի 18, 2001 
The Royal Belgium Orders Archived 2007-09-27 at the Wayback Machine.
Դորոժաևո (այլ կիրառումներ)

Դորոժաևո, կարող է վերաբերել՝

Դորոժաևո - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Դորոժաևո - գյուղ Ռուսաստանի Տվերի մարզի Զուբցովսկի շրջանի կազմում։
Գրան Վիա փողոց (այլ կիրառումներ)

Գրան Վիա փողոց, կարող է վերաբերել՝

Գրան Վիա փողոց - Բարսելոնայի փողոցներից
Գրան Վիա փողոց - Մադրիդի փողոցներից
Պոսալ դե Գալյինաս

Պոսալ դե Գալյինաս (իսպ.՝ Pozal de Gallinas), մունիցիպալիտետ Իսպանիայում։ Մտնում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Մեդինա շրջանում։ Տարածքը կազմում է 35,20 կմ2։ Բնակչությունը՝ 535 մարդ (2010 թվականի տվյալներով)։ Պրովինցիայի վարչական կենտրոնից գտնվում է 51 կմ հեռավորության վրա։


== Արտաքին հղումներ ==
Посаль-де-Гальинас


== Նկարներ ==
Ուլյանովկա (գյուղ, Բառի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ուլյանովկա գյուղում բնակվում էր 60 մարդ։ Բնակավայրը զբաղեցնում է 0,153 կմ² տարածք։ Բնակչության խտությունը կազմում էր 392,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտբուս

Կոտբուս (գերմ.՝ Cottbus [ˈkɔtbʊs], ստ․լաուզիցյան՝ [ˈχɛɕɛbus]/[ˈχɨɕɛbus], վեր․ լաուզիցյան՝ [ˈkʰɔt͡ʃɛbus], լեհ.՝ Chociebuż), քաղաք Գերմանիայի արևելքում, Բրանդենբուրգի մեծությամբ երկրորդ քաղաքը Պոտսդամից հետո։ Չնայած այն բանին, որ բնակչության լաուզիցյան հատվածը քաղաքում կազմում է մոտ 1 %, սակայն Կոտբուսը համարվում է Ստորին Լաուզիցի մշակութային և քաղաքական կենտրոնը։ Քաղաքում պաշտոնական լեզուն ստորին լաուզիցյանն է։


== Անվանում ==
Միջնադարյան անվանումն է․ առաջացել է սլավոնական Խոտեբուժ անվանումից, որի հիմքում ընկած են Խոտեբուդ անձնանունը և ստացական ածականների «ժ» վերջածանցը, այսինքն՝ «Խոտեբուժ» նշանակում է «Խոտեբուդին պատկանող»։


== Բնակչություն ==
2011 թվականի դեկտեմբերի 31-ի տվյալներով քաղաքի բնակչությունը 99 974 էր (պետք է նկատել, որ ավելի վաղ նշվում էր, որ նույն ժամանակաշրջանում բնակիչների թիվը 102 129 մարդ է )։ 2000 թվականի դեկտեմբերի 31–ի տվյալներով քաղաքում ապրում էր 108 495 մարդ, 1990 թվականին՝  125 891 մարդ, 1970 թվականին՝ 2 896 մարդ։


== Կրթություն և գիտություն ==
Բրանդենբուգի տեխնիկական համալսարանը հիմնվել է 1991 թ.։ Այս Գերմանիայի ամենաերիտասարդ տեխնիկական համալսարանն է։ Այժմ այնտեղ սովորում է 6722 ուսանող, նրանց թվում՝ 896 արտասահմանցի։


== Սպորտ ==
Քաղաքում է գտնվում «Էներգի Կոտբուս» ֆուտբոլային ակումբը, որ ժամանակին խաղում էր Բունդեսլիգայում։ Այժմ խաղում է Բունդեսլիգայի երկրորդ դիվիզիոնում։
Կոտբուսի սպորտային ակումբում է հանդես եկել 1976 թվականի Օլիմպիական խաղերի հաղթող, բարձրացատկի աշխարհի բազմակի ռեկորդակիր Ռոզմարի Ակկերմանը։
2011 թվականին Կոտբուսում անցկացվեց հրշեջ–փրկարարական սպորտի աշխարհի VII առաջնությունը։


== Տեսարժան վայրեր ==

Բրանից լանդշաֆտային այգի


== Քույր քաղաքներ ==
 Մոնտրյոյ (Montreuil) (Ֆրանսիա, 1959 թ.–ից)
 Գրոսետո (Իտալիա, 1967 թ.–ից)
 Լիպեցկ (Ռուսաստան, 1974 թ.–ից)
 Զելյոնա–Գուրա (Լեհաստան, 1975 թ.–ից)
 Տիգովիշտե (Բուլղարիա, 1975 թ.–ից)
 Կոշիցե (Սլովակիա, 1978 թ.–ից)
 Սաարբրյուկեն (Գերմանիա, 1987 թ.–ից)
 Գելզենկիրխեն (Գերմանիա, 1995 թ.–ից)
 Նանիտոն և Բեդուերտ (Nuneaton and Bedworth) (Մեծ Բրիտանիա, 1999 թ.–ից)


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Մկրտիչ Աճեմյան

Մկրտիչ Աճեմյան (նոյեմբերի 10, 1838(1838-11-10), Ստամբուլ, Օսմանյան կայսրություն - օգոստոսի 28, 1917(1917-08-28), Ստամբուլ, Օսմանյան կայսրություն), հայ բանաստեղծ, թատերական գործիչ, թարգմանիչ։


== Կենսագրություն ==
Մկրտիչ Աճեմյանը ծնվել է Կ.Պոլսում։ Նախնական կրթությունն ստացել է ծննդավայրի Թարգմանչաց, Նարեկյան, Բերայի Մխիթարյան վարժարանում և Վենետիկի Մուրատ–Ռափայելյան վարժարանում, որտեղ աշակերտել է Ղևոնդ Ալիշանին։ 1858 թվականից մինչև կյանքի վերջը պաշտոնավարել է Կ.Պոլսի հեռագրատանը։ 1860-ականների վերջերից մասնակցել է մշակութային, հատկապես թատերական կյանքին, գրել բանաստեղծություններ, պիեսներ («Վահագն» և այլն), կատարել թարգմանություններ։
Բանաստեղծությունների առաջին ժողովածուն («Ժպիտք և արտասունք») լույս է տեսել 1871 թ.։ Աճեմյանի ստեղծագործությունների հիմնական էությունը բողոքն է սոցիալական անարդարությունների դեմ։ Սիրո և բնության երգերում բնության գեղեցկությունները հակադրել է մարդկանց ահավոր թշվառություններին («Ասուպներ», 1892)։ Աճեմյանի 1870-1880–ական թթ. ռեալիզմի համար ծավալված պայքարի առաջամարտիկներից էր արևմտահայ իրականության մեջ։ Շիլլերից, Լամընեից, Լաֆոնտենից, Բերանժեից և այլ ֆրանսիացի գրողներից կատարած թարգմանությունները լույս են տեսել առանձին գրքով, 1911 թ.՝ «Զանազան թարգմանությունք» վերնագրով։


== Երկեր ==
Լույս և ստվերք, ԿՊ, 1887։ Գարնան հովեր, ԿՊ, 1892
Թրթռուն հանգեր, ԿՊ, 1908


== Գրականություն ==
Հայ նոր գրականության պատմություն, հ. 3, Ե., 1964
Գառնիկ Ստեփանյան, Կենսագրական բառարան, հատոր 1, Ե., «Հայաստան», 1973, էջ 78


== Ծանոթագրություններ ==
Ալամ (լեռ)

Անվան այլ կիրառումների համար տե՛ս՝ Ալամ (այլ կիրառումներ)Ալամ, լեռ Կարսի սարահարթում, Ախուրյան գետի ստորին հոսանքի աջ կողմում, Անի քաղաքի տեղադրավայրից հարավ։ Բարձրությունը մոտ 2517 մետր։ Լերկ է։


== Ծանոթագրություններ ==
Տուդելա դե Դուերո

Տուդելա դե Դուերո (իսպ.՝ Tudela de Duero), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 60,52 կմ2։ Բնակչությունը՝ 8630 մարդ (2010 թվականի տվյալներով)։ Պրովինցիայի վարչական կենտրոնից գտնվում է 16 կմ հեռավորության վրա։


== Պատկերասրահ ==
Հավով ապուր

Հավով ապուր, հավից պատրաստվող ջրալի ուտեստ է։ Եփվում է դանդաղ կրակի վրա։ Արգանակին կարելի է ավելացնել հավի մսի փոքր կտորներ, բանջարեղեն, մակարոնեղեն (լապշա), հատիկավոր մշակաբույսեր, ինչպես՝ բրինձ կամ գարի և այլ բաղադրիչներ։


== Պատմություն ==
Որոշ ժամանակ առաջ կարծում էին, որ հավի արգանակը կազդուրող և առողջացնող է. այն խորհուրդ էին տալիս հիվանդներին՝ ենթադրելով, որ ապուրները հեշտ են մարսվում։ Մ.թ.ա I դարի հույն բժիշկ Դիոսկորիդեսը, իր «De Materia Medica» դեղորայքային բաղադրատոմսերի հավաքածուում գրել է նաև հավով ապուրի մասին։ Ավիցեննան հավի արգանակը համարում էր հիվանդների համար օգտակար, իսկ XII դարի եվրոպացի հոգեբան, աստվածաբան և բժիշկ Մայմոնիդը գրում է, որ հավով ապուրը խորհուրդ է տրվում որպես առողջ սնունդ, ինչպես նաև դեղանյութ։
Հավով ապուրի դեղային հատկության համոզվածությունը մտավ նաև արևմտյան խոհարարության ավանդությունների մեջ։ Մասնավորապես, հավով ապուրը հատուկ ձևով կապված է եվրոպական խոհանոցի հետ։ Այսպես, արևելյան Եվրոպայում հրեաները հավը եփում էին ուրբաթ, իսկ ստացված արգանակով շաբաթ օրը ապուր էին պատրաստում, որը այդ ժամանակ օգտագործվում էր որպես վերականգնող միջոց։ Ապուրի ժամանակակից անվանումներից մեկը «հրեական Բենզիլպենիցիլին»-ն է։
Հավով ապուրի բաղադրատոմսը հրապարակվել է առաջին տպագրված խոհարարական գրքերում, օրինակ, Պլատինի «De honesta voluptate et valetudine» գրքում (1470)։ Հետագայում, ապուրը վերսկսեցին պատրաստել XVI դարից։


== Առանձնահատկություն և բաղադրություն ==
Համաձայն ժամանակակից ուսումնասիրությունների՝ հավի ապուրը կարող է ունենալ հանգստացուցիչ դեղամիջոցի և հակաբորբոքային ազդեցություն՝ մրսածության համար։ Սակայն «Однако ни одно» անցկացրած ուսումնասիրությունները մինչև վերջ չեն պարզել, իսկապես փոխվո՞ւմ է արդյունքը հավով ապուրի օգտագործման դեպքում, այն կարևոր ազդեցությո՞ւն է ունենում մարդկանց մրսածության հիվանդությունների ախտանիշի դեպքում։
Կախված պատրաստման եղանակից՝ ապուրի քիմիական բաղադրությունը կարող է զգալիորեն փոխվել։ Բայց ապուրի բուժող հատկությունը գիտականորեն ապացուցվել է։ Ապուրի բաղադրության մեջ մտնող սպիտակուցներն ու վիտամինները  դրական ազդեցություն ունեն պեպտիդների առողջության վրա։


== Ծանոթագրություններ ==


== Գրականություն ==
Smith A.F. Chicken soup // Encyclopedia of food and culture / Solomon H. Katz. — Charles Scribner’s Sons, 2003. — Т. 1. — С. 366-367. — ISBN 0-684-80565-0.
Ohry A., Tsafrir J. Is chicken soup an essential drug? : [անգլ.] // Canadian Medical Association Journal. — 1999. — Vol. 161, № 12 (1 December). — P. 1532-1533.


== Արտաքին հղումներ ==
հավով ապուր Archived 2016-11-19 at the Wayback Machine.
հավով և բրնձով ապուր Archived 2020-08-13 at the Wayback Machine.
Ֆրանկներ

Ֆրանկներ (լատ.՝ Franci կամ gens Francorum) Գերմանական ժողովուրդների խումբ, որոնց անվանումը առաջին անգամ նշվել է 3-րդ դարի հռոմեական աղբյուրներում։ Այսպես անվանվել են Ստորին և Միջին Հռենոսի ժողովուրդներին։ Հետագայում տերմինը նաև օգտագործվել է հռոմանացված գերմանական տոհմերին անվանելու համար Հռոմեական կայսրության անկումից հետո, որոնք բնակվել են Լուարից  Հռենոս ընկած տարածաշջանում և իշխել են շատ հետ Հռոմեական թագավորություններում, հետագայում ճանաչվել են Կաթոլիկ եկեղեցու կողմից որպես Արևմտյան Հռոմեական կայսրության առաջնորդների ժառանգներ։
Չնայած ֆրանկներ անվանումը չի գործածվել մինչև 3-րդ դարը, նվազագույնը մի քանի ֆրանկական ցեղեր հայտնի են եղել հռոմեացիներին իրենց սեփական անվանումներով, որոնք եղել են և Հռոմի թշնամիներ, և դաշնակիցներ։ Նոր անվանումը առաջին անգամ գործածվել է, երբ հռոմեացիները կորցրեցին վերահսկողությունը Հռենոսի շրջանում։ Ֆրանկների մասին առաջին հիշատակման մեջ նշվել է, որ նրանք միավորվել են և ասպատակել հռոմեական տարածքները։
Ֆրանկենրը, որոնք բնակվում էին Հռոմի սահմաններից ներս, Հռենոսի մոտ, կոչվում էին Սալյան ֆրանկներ և Ռիպուարյան կամ Հռենոսյան ֆրանկները, որոնք բազմաթիվ փորձերից հետո նվաճեցին Հռոմի սահմանամերձ քաղաք Քյոլնը և վերահսկողության տակ առան Հռենոսի ձախ ափը։ 450-ական և 460 ական թվականներին ֆրանկ Խլիդերիկ I-ը մեկն էր հռոմեացիների մի շարք զորավարներից, որոնք մասնակցում էին Հռոմեական Գալիայում ռազմական գործողություններին։ Խլիդերիկը և նրա որդի Քլոդվիգ I-ը հիմնադրեցին ֆրանկների թագավորությունը։ Նոր տեսակի թագավորությունից սկիզբ առավ Մերովինգների հարստությունը, որը նվաճեց Գալիայի մեծ մասը 6-րդ դարում` դառնալով Հռենոսի հովտի ֆրանկական թագավորությունների առաջնորդը։ Այն հիմք դարձավ Մարովինգյան կայսրության ստեղծման, որոնց փոխարինեցին Կարոլինգները 8-րդ դարում։
Միջնադարում Ֆրանկ տերմինը օգտագործվում էր որպես Արևմտյան եվրոպացի տերմինի հոմանիշ, քանի որ Կարոլինյան ֆրանկները վերահսկում էին Արևմտյան Եվրոպայի մեծ մասը և հիմնադրեցին քաղաքական համակարգ, որի հիմքում ընկած էր եվրոպական հին կարգը, որը ավարտվեց միայն Ֆրանսիական հեղափոխության արդյունքում։ Ֆրանկները լավ հարաբերություններ հատատեցին Հռոմի կաթոլիկ եկեղեցու հետ և դաշնակիցների հետ մասնակցեցին Խաչակրաց արշավանքներին Եվրոպայից դուրս Լևանտում, որտեղ հիմնեցին ֆրանկական իշխանություններ։
Ֆրանկական թագավորությունները հենց կզբից իրավականորեն և քաղաքապես բաժանվեցին արևելյան ֆրանկական և գերմանական մասերից։ Երևմտյան մասում Մերովինգների հիմքում ընկած էր Հռոմեական իրավունքը։ Արևելյան ֆրանկական թագավորությունը վերակազմավորվեց որպես նոր «Սրբազան Հռոմեական կայսրություն»։ Արևմտյան Եվրոպայի ֆրանկները, որոնք խոսում էին Ռոմանական լեզուներով շարունակեցին գոյետևել հետագայում որպես Ֆրանսիա, անվանում որը գալիս է ֆրանկների անվանումից։


== Ծանոթագրություններ ==
Մաչեխովսկի գյուղական խորհուրդ (Պոլտավսկի շրջան)

Մաչեխովսկի գյուղական խորհուրդ  (ուկրաիներեն՝ Мачухівська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Մաչեխովսկի գյուղական խորհրդում բնակվում էր 3901 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռոմանոս Սետեֆճյան

Սետեֆճյան Ռոմանոս Կարապետի, (նոյեմբերի 30, 1837, Կոստանդնուպոլիս - մարտի 12, 1905, Կոստանդնուպոլիս), հայ դերասան, դրամատուրգ։


== Կենսագրություն ==
Ռոմանոս Սետեֆճյանը ծնվել է Կոստանդնուպոլսում։ 1861 թվականից աշխատել է «Արևելյան» թատրոնում նախ որպես դերասան, ապա հուշարար։ Հետագայում զբաղվել է դրամատուրգիայով։ Հեղինակ է «Վարդան Մամիկոնյան փրկիչ հայրենյաց» (բեմականացումը 1867 թվականին, Միքայել Նալբանդյանի մահվան տարելիցի կապակցությամբ, որ և դարձել է «Արևելյան թատրոն»-ի փակվելու պատճառ), «Հայկ դյուցազն», «Կործանումն Ռուբինյաց հարստության» պատմական ողբերգությունների, «Արշավանք», «Անգութ Զարուհի» և այլ պիեսների, որոնցում շոշափել է ժամանակի հասարակական-քաղաքական և կենսական հուզող հարցեր։ Բոլոր պիեսները բեմադրվել են Կոստանդնուպոլիսի հայ թատրոններում։


== Ծանոթագրություններ ==
Ռայան Լյուիս

Ռայան Լյուիս (անգլ.՝ Ryan Lewis, մարտի 25, 1988(1988-03-25), Սպոքան, Վաշինգտոն, ԱՄՆ), ամերիկացի պրոդյուսեր, դիջեյ և երաժիշտ։ Իր սեփական Instrumentals ալբոմին զուգահեռ Լյուիսը թողարկեց The VS. EP (2009) մինի-ալբոմը և The Heist (2012) ալբոմը։
2006 թվականին Լյուիսը ընկերացավ ռեփեր Մաքլեմորի հետ Myspace-ի միջոցով, և շուտով նրանք դարձան հաջողակ դուետ։


== Վաղ կյանք ==
Ռայան Լյուիսը ծնվել է 1988 թվականի մարտի 25-ին Վաշինգտոն նահանգի Սպոկան քաղաքում։ Նրա ծնողներն են Ջուլի և Սքոթ Լյուիսները։ Ռայանն ունի 2 քույր՝ Թերեզան և Լորան։ Վաղ տարիքում նա ռոք-խմբերում նվագում էր կիթառով, բայց երաժշտության հանդեպ իրական սերը հասունացավ 15 տարեկանում։ Նա հաճախեց Ferris High School Սպոկանում և Roosevelt High School-ն ավարտեց Սիեթլում։ Լյուիսը Վաշինգտոնի համալսարանն ավարտեց «Գաղափարների համեմատական պատմություն» մասնագիտությամբ։
2006 թվականի ամռանը Լյուիսն սկսեց նկարներ նկարել ռեփեր Մաքլեմորի համար և դարձավ պրոֆեսիոնալ ֆոտոնկարիչ։ 2008 թվականի վերջին, մի քանի փորձնական երգերից հետո, Մաքլեմորն ու Ռայան Լյուիսն սկսում են աշխատել The VS. EP անունով համատեղ նախագծի վրա։


== Սկավառակագրություն ==


=== Ստուդիական ալբոմներ ===
The Heist (2012)
This Unruly Mess I've Made (2016)


=== Մինի-ալբոմներ ===
The VS. EP (2009)
The VS. Redux (2010)


== Ծանոթագրություններ ==


== Արտաքին հղումներ ==
macklemore.com Մաքլեմորի և Ռայան Լյուիսի. պաշտոնական կայք
Ռայան Լյուիսը Թվիթթերում
Ռայան Լյուիսի Ֆեյսբուքում
Ռայան Լյուիսի  էջը Յություբ տեսահոսթինգում
Ռուշան Միննեգուլով

Ռուշան Միննեգուլով (ռուս.՝ Рушан Рустемович Миннегулов, նոյեմբերի 27, 1992(1992-11-27), Սաբինսկի շրջան, Թաթարստան, Ռուսաստան) , ռուս մարզիկ, դահուկորդ, բիաթլոնիստ։ 2014 թվականի Սոչիի ձմեռային պարալիմպիկ խաղերի կրկնակի չեմպիոն և արծաթե մեդալակիր։ Ռուսաստանի սպորտի վաստակավոր վարպետ։


== Կենսագրություն ==
2007 թվականին սկսել է զբաղվել սպորտով։ Ռուսաստանի հավաքականում առաջին անգամ հանդես է եկել 2009 թվականին Նորվեգիայում Աշխարհի գավաթի խաղարկությունում։ 2007 թվականից նրա անձնական մարզիչն է իր հորեղբայրը՝ Ռադիկ Մինուգոլովը։ Հավաքականի կազմում մարզվում է Իրինա Գրոմովայի և Ամիր Գումերովի մոտ։ Թաթարստանի Հանրապետությունում Ռուսաստանի Դաշնային միգրացիոն ծառայության գրասենյակի տեսուչն է։ Մասնակցել է 2010 թվականի Վանկուվերի և 2014 թվականին Սոչիի ձմեռային պարալիմպիկ խաղերին։


== Սպորտային նվաճումներ ==
Ձմեռային պարալիմպիկ խաղեր

 Ոսկի (Ձմեռային պարալիմպիկ խաղեր, Սոչի,  2014 թ.) - դահուկավազք, 20 կմ, տղամարդկանց, կանգնած
 Ոսկի (Ձմեռային պարալիմպիկ խաղեր, Սոչի,  2014 թ.) - դահուկավազք, բաց էստաֆետ 4 x 2.5 կմ
 Արծաթ (Ձմեռային պարալիմպիկ խաղեր, Սոչի,  2014 թ.) - դահուկավազք սպրինտ ազատ ոճ 1 կմ, տղամարդկանց, կանգնածԱշխարհի առաջնություն
Դահուկավազք

 Ոսկի (Սոլեֆտեո, Շվեցիա, 2013 թ.) - 4 х 2,5 կմ, բաց էստաֆետ
 Արծաթ (Սոլեֆտեո, Շվեցիա, 2013 թ.) - 10 կմ, կանգնած
 Արծաթ (Սոլեֆտեո, Շվեցիա, 2013 թ.) - 20 կմ, կանգնած
 Բրոնզ (Սոլեֆտեո, Շվեցիա, 2013 թ.) - 1 կմ, սպրինտ, կանգնած


== Մրցանակներ և սպորտային կոչումներ ==
«Հայրենիքին մատուցած ծառայությունների համար» IV աստիճանի շքանշան (2014 թ.).
Ռուսաստանի սպորտի վաստակավոր վարպետ (մարտի 11 2014 թ.)
Միջազգային դասի Ռուսաստանի սպորտի վարպետ (մայիսի 23 2011 թ.)
Սաբինայի քաղաքապետարանի պատվոգիր (2013 թ.)


== Ծանոթագրություններ ==


== Արտաքին հղումներ ==
Профиль на сайте Зимний паралимпийских игр 2014 года в Сочи Archived 2014-03-20 at the Wayback Machine.
Նասրէդդին (Դիարբեքիրի գավառ)

Նասրէդդին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հանքային գործ

Հանքային գործ, գործունեության գիտական և տեխնիկական բնագավառ, որն ընդգրկում է երկրի ընդերքից օգտակար հանածոներն արդյունահանելու և նախնական մշակման ենթարկելու գործընթացները, դրանց հետ կապված գիտական հետազոտությունները և համապատասխան կադրերի պատրաստումը։
Հայաստանի տարածքում երկրի ընդերքից հանքանյութի արդյունահանումը սկսվել է դեռևս պալեոլիթի ժամանակաշրջանում։ Սոթքում, Սյունիքի, Լոռու մարզերում հայտնաբերվել են հնագույն հանքափորվածքներ, հնավայրերում (Շենգավիթ, Կարմիր բլուր)՝ պղնձի դարի և ուրարտական ժամանակաշրջանի առարկաներ։ Հայաստանում հանքային գործի (կապված շինարարության հետ) զարգացման մասին է վկայում Մենուայի (Շամիրամի) ջրանցքը՝ հիդրոտեխնիկական մի խոշոր կառույց (մ.թ.ա. IX-VIII դդ.), որով Հայոց ձոր գավառի ջրառատ աղբյուրներից խմելու ու ոռոգելու ջուր է մատակարարվել Տուշպա քաղաքին։
Հայաստանի ընդերքը հարուստ է բազմատեսակ օգտակար հանածոների՝ աղի, գունավոր մետաղների և առանձնապես շինանյութերի հանքավայրերով։ Դրանց արդյունահանումով զարգացել է հանքարդյունաբերությունը։
Հանքային գործի ձեռնարկություններ են Զանգեզուրի, Ագարակի պղնձամոլիբդենային, Ալավերդու լեռնամետալուրգիական, Ավանի աղի կոմբինատները, պեռլիտների, մարմարների, կրաքարերի, գրանիտների և բազմերանգ տուֆերի բաց հանքարանները։
Հայաստանում հանքային գործի և շինարարության համատեղ կարևոր բնագավառ է երկաթուղային ու ավտոմոբիլային, ջրատար ու հիդրոտեխնիկական թունելների, Երևանի մետրոպոլիտենի շինարարությունը։
Հանքային գործի հետ առնչվող գիտական աշխատանքներ կատարվում են «Հայգունմետ» գիտնախագծային ինստիտուտում, ՀՀ ԳԱԱ Երկրաբանական գիտությունների ինստիտուտում, ԵՊՃՀ-ում և ԵՊՀ-ում։


== Արտաքին հղումներ ==
Հայաստանի հանքագործների և մետալուրգների միություն
Նավթ (ֆիլմ)

Անվան այլ կիրառումների համար տե՛ս՝ Նավթ (այլ կիրառումներ)Նավթ (անգլ.՝  There Will Be Blood, որը բառացիորեն թարգմանվում է «Եվ կլինի արյուն»), 2007 թվականին նկարահանված ամերիկյան ֆիլմը, ռեժիսոր՝ Պոլ Թոմաս Անդերսոն։ 1928 թ. գրված Էպտոն Սինկլեիրի «Նավթ» վեպի էկրանավորումը։
Դեպքերը տեղի են ունենում 1920-ականների Կալիֆորնիայում և պատմում են նավթային մագնատ Պլեյնվյուին (Դանիել Դեյ-Լյուիս) պատկանող ընկերության վերելքի մասին։ Ֆիլմը արժանացել է երկու «Օսկար» մրցանակի։


== Սյուժե ==
Գլխավոր հերոսը Դանիել Պլեյնվյուն է, ով սեփական ուժերով աղքատ հանքափորից՝ ով միայնակ էր դաստիարակում տղային, վերածվում է հզոր նավթային մագնատի։
Մի անգամ Պլեյնվյուն իմանում է, որ նահանգի հարավում կա մի փոքր քաղաք, որտեղ նավթը բառացի հոսում է գետնի տակ։ Նա իր տղայի հետ գնում է Լիթլ Բոստոն քաղաք, ուր կյանք կա երևի թե միայն քահանա Իլայի եկեղեցում։
Պլեյնվյուն բացում է իր սեփական հանքը և նրանք մեծ հաջողություն են ունենում, սակայն ամեն ինչ սկսում է փոխվել և այնպիսի մարդկային արժեքները, ինչպիսիք են սերը և հավատը, տեղը զիջում են փողին։


== Դերակատարներ ==


== Մրցանակներ ==
Օսկար (2007)

Օսկար լավագույն դերասանի համար - Դանիել Դեյ-Լյուիս
Լավագույն օպերատորական աշխատանք - Ռոբերտ ԷլսուիթՈսկե Գլոբուս (2007)

Լավագույն դրամատիկ դերասան - Դանիել Դեյ-ԼյուիսBAFTA (2007)

Լավագույն դերասան - Դանիել Դեյ-Լյուիս


== Ծանոթագրություններ ==


== Արտաքին հղումներ ==
«Նավթ»(անգլ.) ֆիլմը Internet Movie Database կայքում
Չինաստանի թղթադրամների տպագրության և դրամահատման կորպորացիա

Չինաստանի թղթադրամների տպագրության և դրամահատման կորպորացիա, պետական կորպորացիա, որը, գործելով Չինաստանի Ժողովրդական Բանկի ուղղակի ղեկավարման ներքո, Չինաստանի Ժողովրդական Հանրապետության համար իրականացնում է չինական յուան մետաղադրամների դրամահատումը և չինական յուան թղթադրամների տպագրությունը։
Չինաստանի թղթադրամների տպագրության և դրամահատման կորպորացիան օգտագործում է տպագրության, փորագրության և դրամահատման ձեռնարկությունները ամբողջ երկրով մեկ` արտադրելու թղթադրամներ և մետաղադրամներ հետագա մատակարարման համար։ Թղթադրամների տպագրության ձեռնարկությունները տեղակայված են Պեկինում, Շանհայում, Չենդուում, Սիանում, Շիցզյաչժուանում և Նանչանում։
Պետական ընկերությունը, որի շտաբակայանը Պեկինի Սիչեն թաղամասն է, ինքն իրեն բնորոշում է որպես ծավալով աշխարհի ամենախոշոր դրամական տպագրիչը։ Ունենալով ավելի քան 18,000 աշխատող՝ այն գործում է ավելի քան 10 Թղթադրամներ և մետաղադրամներ արտադրող բարձր անվտանգության ձեռնարկություններում։ Դրամահատարանները տեղակայված են Շանհայում, Շենյանում, Շենժենում և Նանջինում։ Շանհայի դրամահատարանը Չինաստանի ամենահին և ամենակարևոր դրամահատարանն է։ Շանհայի, Շենյանի և Շենժենի դրամահատարանները հիմնականում հատում են ֆիատ մետաղադրամներ՝ շրջանառության համար։ Նանջինը հիմնականում տպում է ֆիատ թղթադրամներ, ինչպես նաև հատում է փոքր քանակությամբ չշրջանառվող ոչ ֆիատ մետաղադրամներ՝ մետաղադրամների հավաքորդների համար։
Թղթադրամների համար բարձր որակի թուղթն արտադրվում է երկու ձեռնարկություններում` Բաոդին և Կունշան։ Բաոդինի ձեռնարկությունը, նրա վեբ կայքի համաձայն, աշխարհի ամենամեծ ձեռնարկությունն է` նվիրված թղթադրամների նյութի զարգացմանըԴրանից բացի, Չինաստանի ժողովրդական բանկն ունի իր սեփական տպագրության տեխնոլոգիաների հետազոտական բաժինը, որը ուսումնասիրում է թղթադրամների ստեղծման և կեղծարարությունն ավելի դժվար դարձնելու նոր մեթոդներ։
Չինաստանի թղթադրամների տպագրության և դրամահատման կորպորացիան իր արժույթի արտադրությունը հիմնում է Չինաստանի Ժողովրդական Հանրապետության մակրոէկոնոմիկ պլանավորման վրա։
Չինաստանի թղթադրամների տպագրության և դրամահատման կորպորացիան նաև արտադրում է արժույթ բազմաթիվ այլ երկրների համար, ներառյալ՝ Թայլանդը, Բանգլադեշը, Շրի Լանկան, Մալազիան, Հնդկաստանը և Բրազիլիան։


== Ծանոթագրություններ ==

http://www.cbpm.cn  Չինաստանի թղթադրամների տպագրության և դրամահատման կորպորացիա. պաշտոնական կայք
Օսա դե լոս Ռիոս (քաղաք)

Օսա դե լոս Ռիոս (իսպ.՝ Oza de los Ríos), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բետանսոս շրջանի կազմի մեջ։ Տարածքը՝ 70,9 կմ2։ Բնակչությունը՝ 3198 (2010 թվականին)։


== Պատկերասրահ ==

		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2007-11-03 at the Wayback Machine.
(4975) Դոհմոտո

(4975) Դոհմոտո (անգլ.՝ Dohmoto), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Տեցույա Ֆուջիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,080659 ա. մ., առավելագույնը մոտենում է 2,3692 ա. մ. հեռավորության վրա և հեռանում 3,7921 ա. մ.։ Արեգակի շուրջ մեկ ամբողջական պտույտ է կատարում 1974,99 երկրային օրվա ընթացքում, իր ուղեծրով շարժվելով միջինում 0,18228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4975) Դոհմոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղմաղարա

Աղմաղարա, եկեղեցի Կարսի նահանգի Կաղզվանի շրջանի Չանգլի գյուղից 5-6 կմ դեպի արևելք։ Ժայռափպր է։ Բեմի մի մասը կանգուն էր։ Շուրջ կային բնակավայրի ավերակներ։


== Ծանոթագրություններ ==
Հառա (գյուղ, Կուուսալու շրջան)

Անվան այլ կիրառումների համար տե՛ս՝ ՀառաՀառա (էստ․՝ Hara), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 87 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խճճված զուգահեռներ (ֆիլմ)

Խճճված զուգահեռներ (անգլ.՝ Bonded Parallels), 2009 թվականին Parallel Film Production-ի, Հայաստանի ազգային կինոկենտրոնի, Original Film (Նորվեգիա) և Quasar Pictures (Ֆրանսիա) ընկերությունների նկարահանված համատեղ ֆիլմ։ 2009 թվականին ներկայացվել է Ոսկե ծիրան կինոփառատոնի խաղարկային ֆիլմերի մրցույթում։


== Սյուժե ==
Երկրորդ համաշխարհային պատերազմի վերջին օրերին Հաննան, ում ամուսինը՝ Հենրիկը, մասնակցում է դիմակայման շարժմանը, ժամանակավոր ապաստան է տալիս ռազմագերի Առաքելին՝ թաքցնելով նրան Հյուսիսային Նորվեգիայում գտնվող իր խրճիթում։ Այս մարդու ներկայությունը փոխում է նրա կյանքը, և նա սկսում է գրի առնել իր զգացմունքները օրագրում։
ԽՍՀՄ, Հայաստան, 1988 թվական։ Մաթեմատիկայի 42-ամյա ուսուցչուհի Լաուրան՝ միայնակ և խիստ անկախ մի կին, ապրում է հանգիստ և մեկուսացված կյանք Հայաստանի մայրաքաղաք Երևանում։ Թվում է, թե ոչինչ չի կարող փոխել այս կնոջ կանոնակարգված և միօրինակ առօրյան մինչև որ նա չի ստանում իր մոր օրագիրը, ով մահացել էր Լաուրային ծննդաբերելիս։ Բայց երբ նա առաջին անգամ իմանում է իր ծնողների՝ կորստի, կրքի և հուսահատության սիրային պատմությունը, նա սկսում է վերապրել իր իսկ կյանքում արգելված սիրո զուգահեռ պատմությունը։


== Դերերում ==
Սերժ Ավետիքյան
Սիրի Հելենե Մյուլլեր (նորվեգացի դերասանուհի)
Լորանս Ռիթեր (ֆրանսիացի լրագրող)
Սոս Ջանիբեկյան
Անի Գալստյան՝ Շուշան


== Մրցանակներ ==
Պատվավոր մցրանակ, «Նուռ» ՄԿՓ, Տորոնտո, 2009 թ.
Կնոջ լավագույն դերակատարման մրցանակ Լորանս Ռիթերին, «Արևելք և Արևմուտք, դասական և ավանգարդ» ՄԿՓ, Օրենբուրգ, Ռուսաստան, 2009 թ.
Ժյուրիի հատուկ դիպլոմ, Հայրենասիրական ֆիլմերի ՄՓ, Դոնի Ռոստով, Ռուսաստան, 2009 թ.
ՌԴ Պաշտպանության նախարարության մեդալ՝ պատերազմի թեմայի մարդասիրական արծարծման համար, “Վոլոկոլամսկի եզրագիծ” հայրենասիրական ֆիլմերի ՄՓ, Վոլոկոլամսկ, Ռուսաստան, 2009 թ.
Ժյուրիի հատուկ մրցանակ՝ «Լավագույն դրամատիկական ֆիլմ» անվանակարգում, Հյուսթոնի համաշխարհային ԿՓ, Հյուսթոն, Տեխաս, ԱՄՆ, 2010 թ.
Մրցանակ՝ լավագույն սցենարի համար, «Արփա» ՄԿՓ, Լոս Անջելես, ԱՄՆ, 2010 թ.
ՀՀ Մշակույթի նախարարության ոսկե մեդալ, 2011 թ.
Լավագույն դեբյուտ 1991-2011 թթ.
Ազգային կինոյի «Հայակ» մրցանակաբաշխություն, 2012 թ.


== Ծանոթագրություններ ==
Մասևցի

Մասևցի (ուկրաիներեն՝ Масівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Մասևցի գյուղում բնակվում էր 900 մարդ։ Բնակավայրը զբաղեցնում է 1,76 կմ² տարածք։ Բնակչության խտությունը կազմում էր 511,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Love is… (մաստակ)

Love is…, թուրքական արտադրության մաստակ` սիրո վերաբերյալ թևավոր խոսք պարունակող միջադիր նկարով («տիպով»)։ Բավականին հայտնի էր հատկապես 1990֊ական թվականներին Ռուսաստանում և ԱՊՀ երկրներում։ Մինչև այժմ էլ Թուրքիան արտադրում է մաստակը և արտահանում տարբեր երկրներ։


== Համեր ==
Մաստակն ունի երկգույն փաթեթավորման թուղթ և երկու համ, որոնք խորհրդանշում են «երկու մրգերի սերը»։ Ընդհանուր արտադրվում է 8 տեսակ՝ տարբեր համային համադրություններով.
բանան և ելակ (երկնագույն թուղթ՝ սպիտակ եզրերով)
անանաս և նարինջ (նարնջագույն թուղթ՝ դեղին եզրերով)
բալ և լիմոն (սև կամ ազնավամորու գույնի թուղթ՝ դեղին եզրերով)
անանուխ և մենթոլ (ծովային ալիքի գույնի՝ թուղթ արծաթագույն եզրերով)
խնձոր և լիմոն (բաց կանաչ գույնի թուղթ՝ դեղին եզրերով)
կոկոս և անանաս (դեղին թուղթ՝ բաց կանաչ եզրերով)
սև բալ և լիմոն (սև թուղթ՝ դեղին եզրերով)
շոկոլադ (վարդագույն թուղթ՝ շագանակագույն եզրերով)


== Միջադիր ==
Մաստակի միջադիրի վրա պատկերված են բրիտանացի նկարիչ Բիլի Էսփրիի հեղինակային նկարները, որոնց վրա նկարիչը պատկերում էր տղաների և աղջիկների հարաբերությունների տարբեր դրսևորումներ և ներկայացնում այդ պատկերին բնորոշ որևէ սիրային մեջբերում, օրինակ՝

Սերը նախքան ամուսնանալը ցույց տալն է ձեր ապագա տունը։
Սերը սիրալիր լինելն է ձեր սկեսրոջ հետ։
Սերը լեզու է, որով խոսում են բոլոր սրտերը։


== Ծանոթագրություններ ==
Սերգեյ Աբրամովիչ

Սերգեյ Աբրամովիչ (ռուս.՝ Серге́й Влади́мирович Абрамо́вич, հունվարի 15, 1990(1990-01-15), ԽՍՀՄ), ռուս ֆուտբոլիստ (մինի ֆուտբոլ), Տյումեն քղաքի «Տյումեն ՖԱ» թիմի և Ռուսաստանի մինի ֆուտբոլի հավաքականի հարձակվող։


== Կենսագրություն ==
Տյումենյան մինի֊ֆուտբոլի վառ ներկայացուցիչներից է։ Մի քանի տարի հանդես է եկել 2֊րդ կազմում։ 2010 թվականին կատարել է իր նորամուտը հիմնական կազմում։ 2010 թվականից ի վեր հանդես է գալիս «Տյումեն ՖԱ»֊ի հիմնական կազմում։ 2013 թվականից ընդգրկվել է Ռուսաստանի ֆուտզալի ազգային հավաքականում, մասնակցել ՖԻՖԱ-ի ֆուտզալի աշխարի գավաթի (FIFA Futsal World Cup) երկու խաղարկությունների, ինչպես նաև ՈՒԵՖԱ-ի ֆուտզալի առաջնությանը (UEFA Futsal Championship):


== Ծանոթագրություններ ==


== Արտաքին հղումներ ==
Профиль на сайте АМФР Archived 2017-06-03 at the Wayback Machine.
Профиль на официальном сайте «Тюмени» Archived 2011-05-14 at the Wayback Machine.
Մարտիրոս Բադալյան

Մարտիրոս Խաչատուրի Բադալյան (հուլիսի 26, 1952(1952-07-26), Բանանց, Դաշկեսանի շրջան, Ադրբեջանական ԽՍՀ, ԽՍՀՄ), հայ գեղանկարիչ, կոլաժի վարպետ, ՀՀ վաստակավոր նկարիչ (2020)


== Կենսագրություն ==
Մարտիրոս Բադալյանը ծնվել է 1952 թվականին Բանանց գյուղում։ 1964 թվականից ապրում և ստեղծագործում է Երևանում։ 1968-1972 թվականներին սովորել է Փանոս Թերլեմեզյանի անվան գեղարվեստի ուսումնարանում, 1975 թվականին ընդունվել  է Երևանի գեղարվեստա-թատերական ինստիտուտը։ 1982-1988 թվականներին աշխատել է ուսումնական թատրոնում որպես նկարիչ բեմադրող, 1988 թվականից Երևանի խամաճիկների պետական թատրոնի գլխավոր նկարիչ։ 1988 թվականից Հայաստանի նկարիչների միության և ԽՍՀՄ նկարիչների միության անդամ է, 1996 թվականից՝ նկարիչների միջազգային միության՝ ՅՈՒՆԵՍԿՕ-ի անդամ։


== Ստեղծագործական գործունեություն ==
Մարտիրոս Բադալյանը մի շարք թատրոններում ձևավորել է 40-ից ավելի ներկայացումներ։ Որպես բեմադրող նկարիչ մասնակցել է 12 գեղարվեստական կարճամետրաժ ֆիլմերի աշխատանքներին, որոնցից 4-ը ֆրանսիական ֆիլմերում։
Բադալյանի ստեղծագործությունները գտնվում են Չեխիայի, Գերմանիայի, Ֆրանսիայի, Իտալիայի, Շվեյցարիայի, Հոլանդիայի, Բելգիայի ԱՄՆ-ի, Ճապոնիայի և այլ երկրների մասնավոր հավաքածուներում։


== Ցուցահանդեսներ ==
1984 Երևան, Դերասանի տուն
1991 Երևան, Ժուռնալիստների տուն
1991 Ավստրիա, Վիեննայի ազգային թանգարան
1992 Ֆրանսիա, Մարսել, Նիս
1993 Երևան, Երվանդ Քոչարի թանգարան
1996 Գերմանիա, Բոխում
1996 Երևան, Հայաստանի նկարիչների միություն
1999 Երևան, Հայաստանի նկարիչների միություն
2003 Երևան, Արամ Խաչատրյանի տուն-թանգարան
2007 Ֆրանսի, Թուր


== Ծանոթագրություններ ==


== Արտաքին հղումներ ==
Մարտիրոս Բադալյանի պաշտոնական կայքը
Արշեն

Արշեն, գյուղ Արևմտյան Հայաստանում, Բիթլիսի վիլայեթի Գենջի գավառակում։
Գյուղը հին ժամանակներից գոյություն է ունեցել։ 1886 թվականին գյուղում գործում էր հայկական նախակրթական վարժարան՝ 1 ուսուցիչով և 39 աշակերտով։
XX դարի սկզբին ուներ շուրջ 230 տուն բնակիչ, 30-ը՝ հայեր։ Զբաղվում էին երկրագործությամբ, անասնապահությամբ։ Հայերն ունեին եկեղեցի։ Գյուղի հյուսիսային կողմում կային ավերակ վանքի մնացորդներ։ 1915 թվականին, Մեծ եղեռնի ժամանակ, հայերը տեղահանվել են և կոտորվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==